Hankija/tellija: Tapa Vallavalitsus

Väikehange: Tapa valla teede ja tänavate asfaltkatte löökaukude ja kattepragude paikamine 2021

**Lugupeetud pakkuja!**

Kutsume Teid esitama pakkumust Tapa vallas teede ja tänavate asfaltkatte löökaukude ja kattepragude paikamisele.

Pakkumisel juhinduda

- Majandus- ja taristuministri 14. juuli 2015. a määrusest nr 92 „Tee seisundinõuded“.

- Töid teostada vastavalt Maanteeameti juhisele „ Katendite remondimeetodite valikupõhimõtted 2012-16“.

Nõuded pakkujale:

- Pakkuja peab olema pakkumuste esitamise tähtpäevaks täitnud kõik riiklike maksude tasumise kohustused: hankija kontrollib maksuvõlgnevuste puudumist e-maksuameti kaudu.

- Pakkuja peab omama kehtivat registreeringut majandustegevuse registris MTR tegevusalal „ehitamine“, tegevusala liik „tee“. Hankija kontrollib registreeringu olemasolu veebilehelt.

Tööde kirjeldus:

- Ehitustööde teostamisel kasutada mehhaniseeritud auguremondi seadet, mis on varustatud elektrooniliselt juhitava bituumenemulsiooni ja killustiku doseerimissüsteemiga (SAVALCO või

SCHÄFFER või samaväärne).

- Löökaugu ja katteprao (edaspidi nimetatud koos *auk* või *augud*) puhastamine suruõhuga (külmal ajal ka eelsoojendamine).

- Augu põhja ja servade kruntimine bituumenemulsiooniga.

- Bituumenemulsiooni ja killustikuseguga augu täitmine.

- Remonditud augu katmine killustikuga.

- Ehitustöid teostavale masinale peab olema paigaldatud GPS-seade, mis võimaldab reaalajas jälgida masina töötamise asukohta ja töötatud aega ning tagama hankijale (või tema volitatud isikule) reaalajas andmetele ning ajaloole igal ajal tasuta juurdepääsu hankija arvutist.

- Ehitustööde täpsed mahud tehakse kindlaks objekti ülemõõtmise teel kohapeal, kui seda on vaja täpsustamiseks.

- Pakkuja esitab hankijale hiljemalt iga järgneva kuu 5. (viiendaks) kuupäevaks eelneval kuul teostatud ehitustööde akti, millele on märgitud akteeritaval kuul tegelikud teostatud ehitustööde mahud ja maksumused.

- Hankija kohustub akti läbi vaatama 5 (viie) tööpäeva jooksul aktsepteerides selle või andes aktsepteerimisest loobumise põhjenduse. Maksmine toimub 30 (kolmekümne) päeva jooksul, vastavalt pakutud hindadele, esitatud aktide ja arvete alusel.

- Pakkuja kompetentsus ja kvalifikatsioon peab tagama käesoleva hanke teostamise.

- Pakkuja koostab täitedokumentatsiooni ja hangib kõik ülejäänud ehitustööde teostamiseks vajaminevad load ja tasub nende eest.

- Pakkujal on kohustus taastada võimalikud tööde käigus rikutud teel paiknevad tehnorajatised, liikluskorraldusvahendid jms.

- Kõik ehitustööde teostamisega seotud kulud ja kolmandatele isikutele tekitatud kahjud katab pakkuja.

- Pritskillustikuga arvestatakse komplekshinda (materjal + töö) mehhanismidega SAVALCO või SCHÄFFER (või samaväärne), graniitkillustikuga – eurot/tunnis ja immutusmeetodil arvestatakse (materjal + töö) käsitsi paigaldamist graniitkivikillustikuga – eurot/tunnis.

- Aukude remondil jälgida, et remonditud teekate oleks tasane ja selle kõrgus ei erineks olemasolevast kattest.

- Ehitustööde teostamise aeg sõltub ilmastikust, ööpäevane keskmine temperatuur peab olema üle +5 ºC.

- Bituumenemulsiooni mahukulu erinemisel rohkem kui 10% (kümme protsenti) esitatud andmetest (tabeli rida.1.1 ja rida 2.1), vähendatakse ehitustööde maksumust tunnis proportsionaalselt bituumenemulsiooni kulu erinevusest pakkumuses näidatust.

- Maksmine toimub tegelikult teostatud ehitustööde mahtudele, igakuiselt esitatud aktide ja arvete alusel, vastavalt pakkumuse tabelis esitatud tunni hinnale (reale 1või 2).

- Ehitustööde ülevaatus hankijaga toimub igapäevaselt, mis ajaks peab pakkujal olema täidetud eelmise päeva ehitustööde päevik, kus näidatakse täpselt ära ehitustööde alustamise ja lõpetamise ajad, remonditud tänavad ja kulutatud bituumeni maht.

- Pakkuja peab võimaldama hankijal tööpäeva lõpus kontrollida bituumenikulu mahtu ja vastavust teostatud ehitustöödele. Pakkuja esitab bituumeni mahu kontrollimiseks metoodika.

- Hankija poolt esitatud ehitustööde nimekirja alusel ja peale tööde tellimust alustab töövõtja töödega hiljemalt 48 tunni jooksul

- Tööaja (töötundide) arvestuse alguseks loetakse objektile saabumise (töödega alustamise) aega ja tööaeg loetakse lõppenuks objektilt lahkumise (töödega lõpetamise) aega. Objektile saabumise ja objektilt lahkumisele kulutatud sõiduaeg ei lähe töötundide arvestusse.

Pakkuja täidab alljärgneva tabeli:

|  |  |  |  |  |  |
| --- | --- | --- | --- | --- | --- |
| jrk | Tööde kirjeldus | Mõõtühik | emulsiooni kulu | ilma km-ta | koos km-ga |
| 1 | Asfaldiaukude paikamine pritskillustikuga. Täitematerjal tardkivikillustik II klass Ø 5-8 mm sideaine bituumenemulsioon | euro/tund | x |  |  |
| 1.1 | Bituumenemulsioon  | kg/tunnis | 130 | x | x |
| 2 | Asfaldiaukude paikamine immutusmeetodil. Täitematerjal tardkivikillustik Ø 8-12 mmsideaine bituumenemulsioon | euro/tund | x |  |  |
| 2.1 | Bituumenemulsioon  | kg/tunnis | 100 | x | x |

Pakkumuse hindamisel arvestatakse ühe töötunni maksumust. Edukaks pakkumuseks loetakse madalaima hinnaga pakkumust.

Pakkumus esitada 12.03.2021 kella 09.00-ks e-posti aadressil vallavalitsus@tapa.ee
Eduka pakkujaga sõlmitakse töövõtuleping 2021. aasta tööde hooajaks.

Lugupidamisega

Jaanus Annus

Teede- ja liiklusspetsialist